ddrg/super_eurlex huggingface dataset:
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 2.12.2008

COM(2008) 833 τελικό

Πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με την κινητοποίηση του μέσου ευελιξίας

ΑΙΤΙΟΛΟΓΙΚΗ ΕΚΘΕΣΗ

Η διοργανική συμφωνία της 17ης Μαΐου 2006[1] επιτρέπει την κινητοποίηση του μέσου ευελιξίας προκειμένου να χρηματοδοτηθούν σαφώς καθορισμένες δαπάνες οι οποίες δεν είναι δυνατόν να χρηματοδοτηθούν στο πλαίσιο των διαθέσιμων ανωτάτων ορίων ενός ή περισσοτέρων τομέων του πολυετούς δημοσιονομικού πλαισίου.

Για τον προϋπολογισμό του 2009 απαιτείται πρόσθετη δαπάνη που υπερβαίνει τα ανώτατα όρια του τομέα 4. Προτείνεται συνεπώς η κινητοποίηση του μέσου ευελιξίας σύμφωνα με το σημείο 27 της διοργανικής συμφωνίας.

Τα ποσά που πρέπει να κινητοποιηθούν καθορίζονται ως εξής:

- 420 εκατ. EUR για τη χρηματοδότηση της διευκόλυνσης για την ταχεία αντιμετώπιση των διογκούμενων τιμών των τροφίμων στις αναπτυσσόμενες χώρες.

Υπενθυμίζεται στα δύο σκέλη της αρμόδιας για τον προϋπολογισμό αρχής ότι η δημοσίευση της απόφασης στην Επίσημη Εφημερίδα της Ευρωπαϊκής Ένωσης πρέπει να πραγματοποιηθεί πριν από τη δημοσίευση που αφορά τον προϋπολογισμό του 2009.

Πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

σχετικά με την κινητοποίηση του μέσου ευελιξίας

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη χρηστή δημοσιονομική διαχείριση[2], και ιδίως την πέμπτη παράγραφο του σημείου 27,

την πρόταση της Επιτροπής[3],

Εκτιμώντας ότι:

στη συνεδρίαση συνεννόησης της 21ης Νοεμβρίου 2008, τα δύο σκέλη της αρμόδιας για τον προϋπολογισμό αρχής συμφώνησαν να κινητοποιήσουν το μέσο ευελιξίας προκειμένου να συμπληρωθεί η χρηματοδότηση στον προϋπολογισμό του 2009, πέραν των ανωτάτων ορίων του τομέα 4, με ποσό 420 εκατ. EUR για τη χρηματοδότηση της διευκόλυνσης για την ταχεία αντιμετώπιση των διογκούμενων τιμών των τροφίμων στις αναπτυσσόμενες χώρες.

ΑΠΟΦΑΣΙΖΟΥΝ:

Άρθρο 1

Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2009 (εφεξής «ο προϋπολογισμός του 2009»), το μέσο ευελιξίας θα χρησιμοποιηθεί για να χορηγηθεί το ποσό των 420 εκατ. EUR σε πιστώσεις αναλήψεως υποχρεώσεων.

Το εν λόγω ποσό θα χρησιμοποιηθεί για τη συμπλήρωση της χρηματοδότησης της διευκόλυνσης για την ταχεία αντιμετώπιση των διογκούμενων τιμών των τροφίμων στις αναπτυσσόμενες χώρες, στο πλαίσιο του τομέα 4.

Άρθρο 2

Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[1] ΕΕ C 139 της 14.06.2006, σ. 1.

[2] ΕΕ C 139 της 14.06.2006, σ. 1.

[3] ΕΕ […].
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 7.11.2008

COM(2008) 730 τελικό

ΓΝΩΜΗ ΤΗΣ ΕΠΙΤΡΟΠΗΣ

σχετικά με το αίτημα του Ηνωμένου Βασιλείου να αποδεχτεί τον κανονισμό (ΕΚ) αριθ. 593/2008 του Ευρωπαϊκού Κοινοβουλίου και του Συμβουλίου, της 17ης Ιουνίου 2008, για το εφαρμοστέο δίκαιο στις συμβατικές ενοχές (Ρώμη Ι))

ΓΝΩΜΗ ΤΗΣ ΕΠΙΤΡΟΠΗΣ

σχετικά με το αίτημα του Ηνωμένου Βασιλείου να αποδεχτεί τον κανονισμό (ΕΚ) αριθ. 593/2008 του Ευρωπαϊκού Κοινοβουλίου και του Συμβουλίου, της 17ης Ιουνίου 2008, για το εφαρμοστέο δίκαιο στις συμβατικές ενοχές (Ρώμη Ι))

1. Εισαγωγή

1. Στις 17 Ιουνίου 2008, το Ευρωπαϊκό Κοινοβούλιο και το Συμβούλιο εξέδωσαν τον κανονισμό (ΕΚ) αριθ. 593/2008 για το εφαρμοστέο δίκαιο στις συμβατικές ενοχές (Ρώμη Ι) (στο εξής αναφερόμενος ως κανονισμός 593/2008)[1]. Σύμφωνα με το άρθρο 1 του Πρωτοκόλλου για τη θέση του Ηνωμένου Βασιλείου και της Ιρλανδίας, το Ηνωμένο Βασίλειο δεν συμμετείχε στη θέσπιση του εν λόγω κανονισμού.

2. Εντούτοις, δυνάμει του άρθρου 4 του προαναφερθέντος Πρωτοκόλλου, το Ηνωμένο Βασίλειο «μπορεί, ανά πάσα στιγμή μετά από τη θέσπιση μέτρου από το Συμβούλιο σύμφωνα με τον Τίτλο ΙV της Συνθήκης περί ιδρύσεως της Ευρωπαϊκής Κοινότητας, να γνωστοποιήσει στο Συμβούλιο και την Επιτροπή την πρόθεσή του να αποδεχτεί το εν λόγω μέτρο. Στην περίπτωση αυτή, εφαρμόζεται αναλόγως η διαδικασία που προβλέπεται στο άρθρο 11 παράγραφος 3 της Συνθήκης περί ιδρύσεως της Ευρωπαϊκής Κοινότητας.»

3. Με επιστολή της 24ης Ιουλίου 2008, η οποία παρελήφθη από την Επιτροπή στις 30 Ιουλίου 2008, το Ηνωμένο Βασίλειο γνωστοποίησε στην Επιτροπή ότι επιθυμεί να αποδεχτεί τον κανονισμό 593/2008.

4. Σύμφωνα με το άρθρο 11A της Συνθήκης για την ίδρυση της Ευρωπαϊκής Κοινότητας σχετικά με την ενισχυμένη συνεργασία, το οποίο επίσης ισχύει τηρουμένων των αναλογιών, εφαρμόζεται η ακόλουθη διαδικασία: «Κάθε κράτος μέλος το οποίο επιθυμεί να συμμετάσχει σε ενισχυμένη συνεργασία, η οποία καθιερώνεται βάσει του άρθρου 11, κοινοποιεί την πρόθεσή του στο Συμβούλιο και την Επιτροπή, η οποία διαβιβάζει γνώμη στο Συμβούλιο, εντός προθεσμίας τριών μηνών από την ημερομηνία παραλαβής της κοινοποίησης. Η Επιτροπή αποφασίζει για το θέμα αυτό, καθώς και για ενδεχόμενες ειδικές διατάξεις που τυχόν κρίνει αναγκαίες, εντός προθεσμίας τεσσάρων μηνών από την ημερομηνία παραλαβής της κοινοποίησης.»

5. Σύμφωνα με τις διατάξεις του προαναφερθέντος άρθρου, η Επιτροπή διατυπώνει στο Συμβούλιο την ακόλουθη γνώμη.

2. Γνώμη

Η Επιτροπή καλωσορίζει το αίτημα του Ηνωμένου Βασιλείου να αποδεχτεί τον κανονισμό 593/2008, ο οποίος συνιστά σημαντικό στοιχείο του κοινοτικού κεκτημένου στον τομέα της πολιτικής δικαιοσύνης. Διατυπώνει, κατά συνέπεια, ευνοϊκή γνώμη όσον αφορά την εν λόγω συμμετοχή.

Ο κανονισμός τίθεται σε ισχύ για το Ηνωμένο Βασίλειο από την ημερομηνία κοινοποίησης σε αυτό της απόφασης της Επιτροπής επί του σχετικού αιτήματός του. Όπως ισχύει και για τα άλλα κράτη μέλη, ο κανονισμός εφαρμόζεται από τις 17 Δεκεμβρίου 2009, με την εξαίρεση του άρθρου 26 που εφαρμόζεται από τις 17 Ιουνίου 2009.

[1] ΕΕ L 177 της 4ης Ιουλίου 2008, σ. 6.
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 13.12.2007

COM(2007) 820 τελικό

2005/0032 (COD)

ΓΝΩΜΗ ΤΗΣ ΕΠΙΤΡΟΠΗΣ δυνάμει του άρθρου 251 παράγραφος 2 τρίτο εδάφιο στοιχείο γ) της συνθήκης ΕΚ σχετικά με τις τροπολογίες που προτείνει το Ευρωπαϊκό Κοινοβούλιο στην κοινή θέση του Συμβουλίου

όσον αφορά την πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση κοινού πλαισίου για τα μητρώα επιχειρήσεων για στατιστικούς σκοπούς και για την κατάργηση του κανονισμού (ΕΟΚ) αριθ. 2186/93 του Συμβουλίου

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2005/0032 (COD)

ΓΝΩΜΗ ΤΗΣ ΕΠΙΤΡΟΠΗΣδυνάμει του άρθρου 251 παράγραφος 2 τρίτο εδάφιο στοιχείο γ) της συνθήκης ΕΚ σχετικά με τις τροπολογίες που προτείνει το Ευρωπαϊκό Κοινοβούλιο στην κοινή θέση του Συμβουλίου

όσον αφορά την πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση κοινού πλαισίου για τα μητρώα επιχειρήσεων για στατιστικούς σκοπούς και για την κατάργηση του κανονισμού (ΕΟΚ) αριθ. 2186/93 του Συμβουλίου

1. Ιστορικό

- Υποβολή πρότασης στο Ευρωπαϊκό Κοινοβούλιο και στο Συμβούλιο [COM(2005)112 –– 2005/0032 (COD)] στις 5 Απριλίου 2005

- Γνώμη του Ευρωπαϊκού Κοινοβουλίου (πρώτη ανάγνωση) (PE A6-0194/2006) τη 1η Ιουνίου 2006

- Έκδοση της κοινής θέσης από το Συμβούλιο στις 21 Μαΐου 2007

- Γνώμη του Ευρωπαϊκού Κοινοβουλίου (δεύτερη ανάγνωση) (P6_TA-PROV(2007)0479 – A6-0353/2007) στις 25 Οκτωβρίου 2007.

2. Αντικειμενο της πρότασης της Επιτροπής

Στόχος της πρότασης είναι να επικαιροποιηθεί ο ισχύων κανονισμός για τα μητρώα επιχειρήσεων για στατιστικούς σκοπούς, ώστε να ληφθούν υπόψη νέες ανάγκες και ειδικότερα:

- η παγκοσμιοποίηση της οικονομίας δημιούργησε την ανάγκη να συλλέγονται πληροφορίες για τους ομίλους επιχειρήσεων·

- η ολοκλήρωση των δραστηριοτήτων των διαφόρων κλάδων επιβάλλει την πλήρη κάλυψη ολόκληρης της οικονομίας·

- η ενιαία αγορά απαιτεί τη βελτίωση της συγκρισιμότητας των στατιστικών, η οποία εξαρτάται κυρίως από τη διαθεσιμότητα εναρμονισμένων πηγών για τον πληθυσμό των επιχειρήσεων που δραστηριοποιούνται στην ΕΕ.

3. Γνωμη της Επιτροπησ για τις τροπολογιες που προτεινει το Κοινοβουλιο

3.1. Σύνοψη των κύριων σημείων της πρότασης της Επιτροπής

Το Κοινοβούλιο ψήφισε δύο τροπολογίες. Η Επιτροπή μπορεί να τις δεχθεί ως έχουν· οι τροπολογίες αφορούν διευκρινίσεις νομικού χαρακτήρα, οι οποίες δεν επιφέρουν αλλαγές επί της ουσίας.

4. Συμπέρασμα

Η Επιτροπή δέχεται όλες τις τροπολογίες του Ευρωπαϊκού Κοινοβουλίου.
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 5.12.2007

COM(2007) 783 τελικό

Τροποποιημένη πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση της διοργανικής συμφωνίας της 17ης Μαΐου 2006 για δημοσιονομική πειθαρχία και χρηστή δημοσιονομική διαχείριση όσον αφορά το πολυετές δημοσιονομικό πλαίσιο

(υποβληθείσα από την Επιτροπή)

Τροποποιημένη πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση της διοργανικής συμφωνίας της 17 ης Μαΐου 2006 για δημοσιονομική πειθαρχία και χρηστή δημοσιονομική διαχείριση όσον αφορά το πολυετές δημοσιονομικό πλαίσιο

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη :

τη διοργανική συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής της 17ης Μαΐου 2006 για δημοσιονομική πειθαρχία και χρηστή δημοσιονομική διαχείριση[1], και ιδίως τα σημεία 21, 22 πρώτο και δεύτερο εδάφιο και 23,

την πρόταση της Επιτροπής[2],

Εκτιμώντας τα εξής :

(1) Στη συνεδρίαση συνεννόησης της 23ης Νοεμβρίου 2007 τα δύο σκέλη της αρμόδιας για τον προϋπολογισμό αρχής συμφώνησαν να παράσχουν τμήμα της χρηματοδότησης που απαιτείται για τα ευρωπαϊκά προγράμματα GNSS – παγκόσμιο δορυφορικό σύστημα πλοήγησης – (EGNOS – GALILEO) με αναθεώρηση του πολυετούς δημοσιονομικού πλαισίου 2007–2013 σύμφωνα με τα σημεία 21, 22 και 23 της διοργανικής συμφωνίας, ώστε να αυξηθούν τα ανώτατα όρια για πιστώσεις ανάληψης υποχρεώσεων του υποτομέα 1α για τα έτη 2008 έως 2013 κατά ποσό 1 600 εκατομμυρίων ευρώ σε τρέχουσες τιμές. Η αύξηση αυτή θα αντισταθμιστεί από τη μείωση του ανώτατου ορίου των πιστώσεων ανάληψης υποχρεώσεων του τομέα 2 για το έτος 2007 κατά το ίδιο ποσό.

(2) Για να διατηρηθεί η δέουσα σχέση μεταξύ αναλήψεων υποχρεώσεων και πληρωμών, τα ετήσια ανώτατα όρια πιστώσεων πληρωμών θα προσαρμοστούν. Η προσαρμογή θα είναι ουδέτερη.

(3) Το παράρτημα I της διοργανικής συμφωνίας για δημοσιονομική πειθαρχία και χρηστή δημοσιονομική διαχείριση πρέπει επομένως να τροποποιηθεί ανάλογα[3],

ΑΠΟΦΑΣΙΖΟΥΝ :

Άρθρο μόνο

Το παράρτημα 1 της διοργανικής συμφωνίας για δημοσιονομική πειθαρχία και χρηστή δημοσιονομική διαχείριση αντικαθίσταται από το παράρτημα της παρούσας απόφασης.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΠΑΡΑΡΤΗΜΑ

ΔΗΜΟΣΙΟΝΟΜΙΚΟ ΠΛΑΙΣΙΟ 2007-2013 (αναθεωρημένο)

[pic]

[1] ΕΕ C 139 της 14.6.2006, σ. 1.

[2] COM(2007) 549 τελικό της 19.9.2007, όπως τροποποιήθηκε από το COM(2007) 783 τελικό.

[3] Για το σκοπό αυτό, τα αριθμητικά στοιχεία που απορρέουν από την παραπάνω συμφωνία μετατρέπονται σε τιμές του 2004.
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 5.12.2007

COM(2007) 786 τελικό

Πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την κινητοποίηση του μέσου ευελιξίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η διοργανική συμφωνία, της 17ης Μαΐου 2006[1] καθιστά δυνατή την κινητοποίηση του μέσου ευελιξίας για τη χρηματοδότηση σαφώς προσδιορισμένων δαπανών οι οποίες δεν μπορούν να χρηματοδοτηθούν στο πλαίσιο των διαθέσιμων ανώτατων ορίων ενός ή περισσότερων άλλων τομέων του πολυετούς δημοσιονομικού πλαισίου.

Για τον προϋπολογισμό 2008, απαιτούνται συμπληρωματικές δαπάνες, πέρα από τα ανώτατα όρια του υποτομέα 1α και του τομέα 4. Συνεπώς, προτείνεται η κινητοποίηση του μέσου ευελιξίας σύμφωνα με το σημείο 27 της διοργανικής συμφωνίας.

Τα ποσά που πρέπει να κινητοποιηθούν καθορίζονται ως εξής:

- 200 εκατ. ευρώ για τη χρηματοδότηση των ευρωπαϊκών προγραμμάτων GNSS (EGNOS-GALILEO),

- 70 εκατ. ευρώ για την Κοινή Εξωτερική Πολιτική και Πολιτική Ασφαλείας.

- Πρόταση

ΑΠΟΦΑΣΗΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την κινητοποίηση του μέσου ευελιξίας

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[2], και ιδίως το σημείο 27,

την πρόταση της Επιτροπής[3],

Εκτιμώντας τα εξής:

Στη συνεδρίαση συνεννόησης της 23ης Νοεμβρίου 2007, τα δύο σκέλη της αρμόδιας για τον προϋπολογισμό αρχής συμφώνησαν να κινητοποιήσουν το μέσο ευελιξίας προκειμένου να συμπληρωθεί η χρηματοδότηση στον προϋπολογισμό του 2008:

- των ευρωπαϊκών προγραμμάτων GNSS (EGNOS-GALILEO) με ποσό 200 εκατ. ευρώ,

- της Κοινής Εξωτερικής Πολιτικής και Πολιτικής Ασφαλείας με ποσό 70 εκατ. ευρώ.

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2008 (εφεξής καλούμενος «προϋπολογισμός του 2008»), χρησιμοποιείται το μέσο ευελιξίας για τη διάθεση ποσού 270 εκατ. ευρώ σε πιστώσεις αναλήψεως υποχρεώσεων.

Τα ποσά αυτά χρησιμοποιούνται για τη συμπλήρωση της χρηματοδότησης:

- των ευρωπαϊκών προγραμμάτων GNSS (EGNOS-GALILEO) με το ποσό των 200 εκατ. ευρώ, βάσει του άρθρου 06 02 10 του προγράμματος Galileo του υποτομέα 1α,

- της Κοινής Εξωτερικής Πολιτικής και Πολιτικής Ασφαλείας με το ποσό των 70 εκατ. ευρώ, βάσει του κεφαλαίου 19 03 του τομέα 4.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης ταυτόχρονα με τον προϋπολογισμό του 2008.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

[1] ΕΕ C 139, της 14.06.2006, σ. 1.

[2] ΕΕ C 139 της 14.06.2006, σ. 1.

[3] ΕΕ […]
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 21.11.2007

COM(2007) 748 τελικό

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για τον καθορισμό της θέσης της Ευρωπαϊκής Κοινότητας στο Συμβούλιο Υπουργών της Ενεργειακής Κοινότητας (Βελιγράδι, 18 Δεκεμβρίου 2007)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το Συμβούλιο Υπουργών της Ενεργειακής Κοινότητας θα συνέλθει στις 18 Δεκεμβρίου 2007, στο Βελιγράδι. Προκειμένου να συμμετάσχει η Ευρωπαϊκή Κοινότητα στη λήψη των σχετικών αποφάσεων, χρειάζεται να καθοριστεί η θέση της Ευρωπαϊκής Κοινότητας, σύμφωνα με το άρθρο 300 της Συνθήκης και σύμφωνα με τις διατάξεις της απόφασης του Συμβουλίου, της 29ης Μαΐου 2006, για τη σύναψη από την Ευρωπαϊκή Κοινότητα της συνθήκης για την Ενεργειακή Κοινότητα.

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

για τον καθορισμό της θέσης της Ευρωπαϊκής Κοινότητας στο Συμβούλιο Υπουργών της Ενεργειακής Κοινότητας (Βελιγράδι, 18 Δεκεμβρίου 2007)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 δεύτερο εδάφιο,

την απόφαση του Συμβουλίου για τη σύναψη από την Ευρωπαϊκή Κοινότητα της συνθήκης για την Ενεργειακή Κοινότητα (2006/500/EΚ – 29 Μαΐου 2006), και ιδίως τα άρθρα 4 και 5,

την πρόταση της Επιτροπής,

ΑΠΟΦΑΣΙΖΕΙ:

Άρθρο μόνο

Εν όψει της συνόδου του Συμβουλίου Υπουργών της Ενεργειακής Κοινότητας, η οποία πρόκειται να λάβει χώρα στο Βελιγράδι, στις 18 Δεκεμβρίου 2007, η θέση της Κοινότητας ως προς τα θέματα που εμπίπτουν στο πεδίο εφαρμογής του άρθρου 300 παράγραφος 2 δεύτερο εδάφιο της Συνθήκης παρατίθενται στο παράρτημα της παρούσας απόφασης.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ Θέση της Ευρωπαϊκής Κοινότητας

- Η Ευρωπαϊκή Κοινότητα εγκρίνει, ως συμμετοχή της ΕΚ στον συνολικό προϋπολογισμό, δημοσιονομική συνεισφορά μέγιστου ύψους 2 500 000 EUR, για το 2008, και 2 940 000 EUR, για το 2009, υπό την επιφύλαξη της έγκρισης από την Επιτροπή σχετικής πρότασης, βάσει του άρθρου 88 της συνθήκης για την Ενεργειακή Κοινότητα.

- Η Ευρωπαϊκή Κοινότητα εγκρίνει ότι, για την εφαρμογή της οδηγίας 2005/89/ΕΚ, της οδηγίας 2004/97/ΕΚ και του κανονισμού (ΕΚ) αριθ. 1775/2005 στα συμβαλλόμενα μέρη, το χρονοδιάγραμμα εφαρμογής θα πρέπει να είναι 2 έτη για τις οδηγίες και 1 έτος για τον κανονισμό.
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 17.10.2007

COM(2007) 436 τελικό

2007/0158 (ACC)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την κατάργηση του κανονισμού (ΕΚ) αριθ. 152/2002 του Συμβουλίου σχετικά με την εξαγωγή ορισμένων προϊόντων χάλυβα ΕΚΑΧ και ΕΚ από την Πρώην Γιουγκοσλαβική Δημοκρατία της Μακεδονίας στην Ευρωπαϊκή Κοινότητα (σύστημα διπλού ελέγχου)

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στην πρόταση απόφασης του Συμβουλίου για τη θέση της Κοινότητας όσον αφορά απόφαση του Συμβουλίου Σταθεροποίησης και Σύνδεσης ΕΚ - Πρώην Γιουγκοσλαβικής Δημοκρατίας της Μακεδονίας σχετικά με την τροποποίηση του πρωτοκόλλου 2 για τα προϊόντα χάλυβα της συμφωνίας σταθεροποίησης και σύνδεσης, η Επιτροπή προτείνει την κατάργηση του συστήματος διπλού ελέγχου για τις εισαγωγές ορισμένων προϊόντων χάλυβα από την Πρώην Γιουγκοσλαβική Δημοκρατία της Μακεδονίας στην Κοινότητα.

Εάν το Συμβούλιο Σταθερότητας και Σύνδεσης λάβει αυτήν την απόφαση, η παρούσα πρόταση θα εξασφαλίσει την εφαρμογή της όσον αφορά την Κοινότητα. Όπως και η απόφαση του Συμβουλίου Σταθερότητας και Σύνδεσης, πρέπει να τεθεί σε ισχύ την [1η Ιανουαρίου 2008].

Ως εκ τούτου, καλείται το Συμβούλιο να εγκρίνει τη συνημμένη πρόταση.

2007/0158 (ACC)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

για την κατάργηση του κανονισμού (ΕΚ) αριθ. 152/2002 του Συμβουλίου σχετικά με την εξαγωγή ορισμένων προϊόντων χάλυβα ΕΚΑΧ και ΕΚ από την Πρώην Γιουγκοσλαβική Δημοκρατία της Μακεδονίας στην Ευρωπαϊκή Κοινότητα (σύστημα διπλού ελέγχου)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκή Κοινότητας, και ιδίως το 133,

την πρόταση της Επιτροπής,

Εκτιμώντας τα ακόλουθα:

1. Η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Πρώην Γιουγκοσλαβικής Δημοκρατίας της Μακεδονίας, αφετέρου, θέσπισε στο πρωτόκολλο 2 για τα προϊόντα χάλυβα ένα σύστημα διπλού ελέγχου, χωρίς ποσοτικά όρια, για την εισαγωγή στην Κοινότητα προϊόντων χάλυβα καταγωγής Πρώην Γιουγκοσλαβικής Δημοκρατίας της Μακεδονίας.

2. Ο κανονισμός (ΕΚ) αριθ. 152/2002 του Συμβουλίου, της 21ης Ιανουαρίου 2002, σχετικά με την εξαγωγή ορισμένων προϊόντων χάλυβα ΕΚΑΧ και ΕΚ από την Πρώην Γιουγκοσλαβική Δημοκρατία της Μακεδονίας στην Ευρωπαϊκή Κοινότητα (σύστημα διπλού ελέγχου) και για την κατάργηση του κανονισμού (ΕΚ) αριθ. 190/98[1], εφάρμοσε το σύστημα διπλού ελέγχου.

3. Με την απόφαση της xxx[2] το Συμβούλιο Σταθερότητας και Σύνδεσης τροποποίησε το πρωτόκολλο 2 για τα προϊόντα χάλυβα με σκοπό την κατάργηση του συστήματος διπλού ελέγχου. Ο κανονισμός (ΕΚ) αριθ. 152/2002 πρέπει συνεπώς να καταργηθεί από την [1η Ιανουαρίου 2008],

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ.152/2002 καταργείται.

Άρθρο 2

Ο παρών κανονισμός αρχίζει να ισχύει την [1η Ιανουαρίου 2008].

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος [pic][pic][pic]

[1] ΕΕ L 25 της 29.1.2002, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).

[2] ΕΕ L xx της xx.xx.xxxx, σ. x.
[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 5.9.2007

COM(2007) 516 τελικό

2005/0247 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ κατ’εφαρμογή της δεύτερης υποπαραγράφου του άρθρου 251 παράγραφος 2 της συνθήκης ΕΚ σχετικά με την

κοινή θέση του Συμβουλίου επί της έκδοσης πρότασης απόφασης του Ευρωπαϊκού Κοινοβουλίου και του Συμβουλίου για ένα περιβάλλον χωρίς χαρτί για τα τελωνεία και τις εμπορικές επιχειρήσεις

2005/0247 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ κατ’εφαρμογή της δεύτερης υποπαραγράφου του άρθρου 251 παράγραφος 2 της συνθήκης ΕΚ σχετικά με την

κοινή θέση του Συμβουλίου επί της έκδοσης πρότασης απόφασης του Ευρωπαϊκού Κοινοβουλίου και του Συμβουλίου για ένα περιβάλλον χωρίς χαρτί για τα τελωνεία και τις εμπορικές επιχειρήσεις

1. ΠΕΡΙΓΡΑΦΗ

Ημερομηνία διαβίβασης της πρότασης στο Ευρωπαϊκό Κοινοβούλιο και στο Συμβούλιο (έγγραφο COM(2005)609 τελικό – 2005/247COD): | 02/12/2005. |

Ημερομηνία γνωμοδότησης της Ευρωπαϊκής Οικονομικής και Κοινωνικής: | 13/09/2006. |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 12/12/2006. |

Ημερομηνία έγκρισης της κοινής θέσης: | 23/07/2007. |

2. ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Η προτεινόμενη απόφαση προβλέπει την ανάληψη της υποχρέωσης από τα κράτη μέλη και την Επιτροπή να αναπτύξουν διαλειτουργικά ηλεκτρονικά τελωνειακά συστήματα εντός συμφωνηθέντων χρονικών πλαισίων. Εκτός από τις προθεσμίες, η απόφαση καθορίζει τους στόχους, τη στρατηγική και το μηχανισμό συντονισμού των ηλεκτρονικών τελωνειακών συστημάτων, προσδιορίζει τις κοινοτικές και εθνικές συνιστώσες των συστημάτων και τις σχετικές αρμοδιότητες και καθήκοντα. Επιπλέον, θεσπίζει ένα πλαίσιο παρακολούθησης και υποβολής εκθέσεων όσον αφορά την πρωτοβουλία για τα ηλεκτρονικά τελωνεία.

3. ΠΑΡΑΤΗΡΗΣΕΙΣ ΕΠΙ ΤΗΣ ΚΟΙΝΗΣ ΘΕΣΕΩΣ

Η κοινή θέση περιλαμβάνει, επιπλέον των τεχνικών τροποποιήσεων και της ειδικής αναφοράς στην προστασία των προσωπικών δεδομένων, αλλαγές στις προθεσμίες υλοποίησης των επιμέρους συστημάτων. Σε σχέση με ορισμένα συστήματα προβλέπει διάκριση μεταξύ των προθεσμιών για τη θέσπιση των λειτουργικών προδιαγραφών και τη λειτουργία του συστήματος.

Η κοινή θέση θεσπίζει επιπλέον τη δυνατότητα της παράτασης των προθεσμιών στο πλαίσιο της διαδικασίας επιτροπολογίας (κανονιστική διαδικασία με έλεγχο) και της κατάργησης ορισμένων σχεδίων μετά από αρνητική αξιολόγηση των λειτουργικών προδιαγραφών.

Η Επιτροπή δύναται να αποδεχτεί την κοινή θέση δεδομένου ότι εξακολουθεί να εγγυάται τη διατήρηση των προθεσμιών που καθορίζονται στην πρόταση προκειμένου να αναληφθεί υποχρέωση από τα κράτη μέλη και την Επιτροπή.

Ο καθορισμός των προθεσμιών για τα διάφορα συστήματα αποδείχτηκε το σημαντικότερο πρόβλημα στο πλαίσιο της έγκρισης της κοινής θέσης καθώς ορισμένα κράτη μέλη φοβήθηκαν να αναλάβουν υποχρεώσεις για μακροχρόνια σχέδια των οποίων η σκοπιμότητα, κατά την άποψή τους, χρειάζεται ακόμη να αποδειχθεί.

4. ΣΥΜΠΕΡΑΣΜΑ

Η Επιτροπή συντάσσεται με την κοινή θέση.